# ברק יוסלביץ'

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בֶּרֶק יוסלביץ' (1764 - 1809) לוחם יהודי לחירות פולין במהלך מרידת קושצ'ושקו והמלחמות הנפוליוניות.

ברק יוסלביץ'

יוסלביץ' נולד למשפחה יהודית בפולין, וכשגדל הפך לסוחר, והשתקע בפרבר פרגה של עיר הבירה ורשה.

בשנת 1793 חולקה פולין בין המעצמות פרוסיה, רוסיה ואוסטריה, וזאת לאחר שפולין הפסידה במלחמה המכונה "המלחמה להגנת החוקה", ושבה וחולקה (בפעם השנייה מתוך שלוש פעמים) בין המעצמות המנצחות.

הגיבור הלאומי הפולני תדיאוש קושצ'ושקו, אשר שב מלחימתו במלחמת העצמאות של ארצות הברית ובאמתחתו רעיונות המהפכה האמריקנית והמהפכה הצרפתית, שב מן הגלות בשנת 1794 לאחר שנמלט מגבולות פולין עם ההפסד במלחמה, ופתח במרידה, על מנת להשיג שוב עצמאות לפולין.

יוסלביץ' פנה אל קושצ'ושקו בבקשה לייסד גדוד פרשים יהודי, ונענה בחיוב. לגדוד התנדבו חמש מאות איש, ובראשו עמד יוסלביץ' עצמו. בנובמבר 1794 השתתף הגדוד היהודי (הראשון מאז ימי בית שני) בהגנת פרבר פרגה וספג אבידות קשות. בראש הפולשים הרוסים עמד הגנרל הידוע אלכסנדר סובורוב. המרידה דוכאה ביד קשה. גדודו של יוסלביץ' (אשר התחפר בבית הקברות היהודי העתיק ברובע פרגה) הושמד, ויוסלביץ' עצמו נמלט, ונפל בשבי האוסטרים.

לאחר דיכוי המרידה יצא יוסלביץ' לגליציה (אז תחת שליטת האוסטרים) ומשם לאיטליה. עד מהרה התחבר אל הגנרל הפולני יאן הנריק דומברובסקי אשר הקים גיס פולני שנלחם במסגרת הצבא הצרפתי במלחמות נפוליון. יוסלביץ' נלחם בקרבות מפורסמים רבים, כקולונל בצבא נפוליון, וזאת במטרה לשחרר את פולין באמצעות הצרפתים. בין היתר לחם יוסלביץ' בקרבות באוסטרליץ ובפרידלנד בהם הצטיין, וזכה לעיטורים גבוהים.

משנת 1807 נלחם יוסלביץ' עבור חירות פולין. בשנת 1809 בקרב בין פולנים ואוסטרים ליד העיר קוצק, נפגע ומת. בנו, יוזף ברקוביץ, ידוע אף הוא כחייל מצטיין, ושירת עם אביו בקרבות שלאחר מרידת קושצ'ושקו.

מקור: http://he.wikipedia.org../../../%D7%91/%D7%A8/%D7%A7/%D7%91%D7%A8%D7%A7_%D7%99%D7%95%D7%A1%D7%9C%D7%91%D7%99%D7%A5%27.html

קטגוריות: אנשי צבא פולנים | יהודים | מצביאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Polski